Wiki Science Competition

**Wiki Science Competition** (WSC) on Eesti teadusfoto võistlusest välja kasvanud ülemaailmne teadusfoto võistlus, mida peetakse Vikipeedias. See toimus esimest korda 2017. aastal ja seda peetakse iga kahe aasta järel.

Esimesel korral osales võistlusel enam kui 2200 osavõtjalt ning piltide arv ületas 10 000t.

2017. aastal oli võistlusel viis kategooriat: inimesed teaduses, mikroskoobipildid, mittefotofailid, pildiseeriad ja üldkategooria. 2019. aastal lisandus uue kategooriana loodus ja 2021. aastal astronoomia.

Võistluse korraldaja on Ivo Kruusamägi.

## Võitjaid

Ascaris female 200x section.jpg|Läbilõige parasiidist *[[Ascaris]]* 200x suurenduse all. Mikroskoobifotode kategooria võitja 2017 Massimo Brizzi Itaaliast
Ice tube.jpg|Polaarsukelduja minemas läbi jää Prantsusmaa Antarktika jaama lähistel. Inimesed teaduses kategooria võitja 2017 Erwan Amice Prantsusmaalt
Baffled LIGO Scientists.jpg|Kaks LIGO teadlast püüdmas tuvastada, mis põhjustab laseri tehnilisi probleeme. Inimesed teaduses kategooria võitja 2019 Nutsinee Kijbunchoo
Rodząca dafnia.jpg|Poegiv vesikirp 100x suurenduse all ja polariseeritud valguses. Mikroskoobifotode kategooria võitja 2019 Marek Miś Poolast
B mode in microwave sky.jpg|Linnutee galaktika tolmusaaste simuleeritud polarisatsioon taevaste mikrolainetena. Mittefotofailide kategooria võitja 2019 Uroš Seljak
Cala dei Santi - Palaeolithic Cave.jpg|Keskpaleoliitikumi-aegse leiukoha arheoloogilised väljakaevamised Toscanas Itaalias. Üldkategooria võitja 2019 Stefano Ricci Cortili Itaaliast
Non-Biting Diptera Midge Larva.jpg|Surusääsklase vastne polariseeritud valguse all, mis toob esile lihaskoed, kuna sõltuvalt koe tihedusest ja suunast peegeldub tagasi eri lainepikkusega valgus. Mikroskoobifotode kategooria võitja 2021 Karl Gaff Iirimaalt
California Red-Sided Garter Snake (Thamnophis sirtalis infernalis).jpg|California punaseviiruline tripimadu oma loomulikus elukeskkonnas. Loodusfotode kategooria võitja 2021 Jaden Clark USAst
Ic443 nf c shorgb 2218m+823m+666m+729m 2218m 37h.jpg|Supernoova jäänukist Meduusi udukogu (IC443) ja selle ümbrus. Astronoomiafotode kategooria võitja 2021 Ram Samudrala USAst
File:Huevos de salamandra con menos de una semana de gestacion.jpg|Tähniksalamandri munad paar päeva pärast munemist. Loodusfotode kategooria võitja 2023 Pablo Jimenez Velayos Hispaaniast
File:Embryo in flower.png|Blastula staadiumis merisiiliku embrüo. Mikroskoobifotode kategooria võitja 2023 Aude Nommick Prantsusmaalt
File:008 Wildlife Photographer Giles Laurent in a ghillie suit.jpg|Loodusfotograaf maskeerimisülikonnas. Inimesed teaduses kategooria võitja 2023 Giles Laurent Šveitsist


## Eesti fotograafid võistlusel

Eesti juutuuber ja teadusfotograaf Maxim Bilovitskiy võitis 2017. aastal esikoha mittefotofailide kategoorias videoga veepiisa külmumisest temperatuuril -180 °C. Äramärkimist leidis ka Mait Metspalu foto Ester Orasest, kes tõmbas välja hammast Tartu Ülikooli kunstimuuseumile kuuluva muumia suust.

2019. aasta võistlusel oli Maxim Bilovitskiy video üks rahvusvahelisel võistlusel äramärgitud töö. Samal aastal märgiti finaalis ära ka Lauri Kulpsoo ja Tavo Romanni fotod ning Tanel Nooki ja Lennart Lennuki fotoseeriad.

Maxim Bilovitskiy võitis mittefotofailide kategoorias teist korda esikoha 2021. aasta võistlusel ja seda videoga Wilsoni pilvekambrist. Kolmanda esikoha saavutas ta 2023. aasta võistlusel videoga süsinikdioksiidi minekust ülekriitilisse olekusse.

2023. aasta võistlusel saavutas Enno Merivee teise koha mikroskoobifotode kategoorias pildiga parasitoidi nukkudest naksuri vastse tühjaks söödud kestas. Janek Lass saavutas aga teise koha fotoseeriate kategoorias.


Frozen drop.webm|Maxim Bilovitskiy video veepiisa külmumisest
Silver.webm|Maxim Bilovitskiy video hõbekristallide kasvust vase pinnal hõbenitraadi lahuses
Geograaf Taavi Pae Eesti kaartidega.jpg|Lauri Kulpsoo foto Eesti rahvusatlase koostajast Taavi Paest
The Bat Scientists Oliver and Rauno Kalda.jpg|Lennart Lennuki foto nahkhiireuurijatest riikliku seiret läbi viimas
Wilson chamber.webm|Maxim Bilovitskiy video Wilsoni kambrist
CO2 Supercritical state.webm|Maxim Bilovitskiy video süsinikdioksiidi minekust ülekriitilisse olekusse
Pupae of the parasitoid Paracodrus apterogynus.jpg|Enno Merivee foto parasitoidi nukkudest


## Vaata ka
* Wiki Loves Monuments
* Wiki Loves Earth

## Viited

## Välislingid
*Võistluse koduleht